《正统己巳秋客中闻大驾北狩未还惊号赋此》
明代·韩雍

翠华北狩正侵彊，未报归期重感伤。百辟有谁能扈跸，一身无计可勤王。

龙沙碛里秋容惨，羌笛声中夜漏长。怅望何时遂迎复，西风吹泪洒苍苍。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。